钦定古今图书集成/明伦汇编/氏族典/第383卷 > 李神隽
## 钦定古今图书集成/明伦汇编/氏族典/第383卷 > 李神隽

按《魏书李宝传》：“柬弟神隽，小名提。释褐奉朝请，转司
徒祭酒、从事中郎。顷之，拜骁骑将军、中书侍郎、太常
少卿，出为前将军、荆州刺史。时四方多事，所在连兵。
萧衍遣将曹景宗来寇，攻围积时，神隽循抚兵民，戮
力固守，征拜大司农卿。肃宗末，除镇军将军。庄帝篡
统，以神隽外戚之望，拜散骑常侍、殿中尚书。追论固
守荆州”之功，封千乘县开国侯，转中书监、吏部尚书。
尔朱兆入京，神隽逃窜民间。出帝初，始来归阙。拜仪
同三司。孝静初，行并州事。寻除骠骑大将军、肆州刺
史，入为侍中。兴和二年薨。